Undanfarin ár hafa stjórnvöld og menntakerfið lagt mikla áherslu á lestur . Það er mikilvægt leggja rækt við íslenska tungu og byggja upp orðaforða . Ein besta leiðin er að njóta þess að lesa . Þá þurfa börnin fyrirmyndir og leiðsögn við lesturinn . Nemendur hafa góðan aðgang að skólabókasafninu okkar sem og að geta nýtt sér bókasafnið á Húsavík . Maggi á skólabókasafninu heldur nákvæmt bókhald yfir útlán bóka meðal nemenda og starfsfólks . Samkvæmt tölum sem miðast við útlán í nóvembermánuði hefur útlánum fækkað verulega eða um 70% frá því sem mest var árið 2017 . Við viljum hvetja foreldra til að vera duglegir að lesa fyrir og með börnum sínum og stuðla að jákvæðri lestrarmenningu .